CELEX: 62015TN0316
Language: da
Date: 2015-06-11 00:00:00
Title: Sag T-316/15: Sag anlagt den 11. juni 2015 — Den Polske Republik mod Kommissionen

7.9.2015   
            
            
               DA
            
            
               Den Europæiske Unions Tidende
            
            
               C 294/75
            
         Sag anlagt den 11. juni 2015 — Den Polske Republik mod Kommissionen
   (Sag T-316/15)
   (2015/C 294/90)
   Processprog: polsk
   
      Parter
   
   
      Sagsøger: Den Polske Republik (ved B. Majczyna, befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 31. marts 2015 (meddelt under nr. C(2015) 2230) vedrørende afslag på økonomiske støtte fra Den Europæiske Fond for Regionaludvikling til det store projekt »Oprettelse af innovative tjenesteydelser i det fælles IBM-tjenesteydelsescentrum i Wrocław« som del af det operationelle program »Innovativ økonomi«, som er en del af strukturstøtten med formålet »Konvergens i Polen«, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende om, at artikel 3, stk. 2, litra a), i forordning (EF) nr. 1080/2006 (1) er blevet fortolket fejlagtigt, idet det blev antaget, at investeringerne til oprettelse af fælles tjenesteydelsescentre, navnlig ansættelse af IT-specialister til udvikling af innovative tjenesteydelser, ikke er »erhvervsinvesteringer, der medvirker til at skabe og bevare langsigtede beskæftigelsesmuligheder« som omhandlet i denne bestemmelse, og at de derfor ikke kan medfinansieres med midler fra Den Europæiske Regionaludviklingsfond.
            
         
               2.
            
            
               Andet anbringende om, at reglerne om betingelser for bevilling af medfinansiering med midler fra Den Europæiske Regionaludviklingsfond er blevet fortolket fejlagtigt, idet det blev antaget, at kun investeringer med et afgørende innovationspotentiale kunne medfinansieres, og om at projektet er blevet vurderet fejlagtigt, idet det blev antaget, at projektet grundet manglende innovationsstyrke ikke var i overensstemmelse med prioritetsaksen i det IV. operationelle program »Innovativ økonomi«.
            
         
               3.
            
            
               Tredje anbringende om, at projektet er blevet vurderet fejlagtigt, idet det blev konkluderet, at det ikke var begrundet at tildele offentlig støtte, og om en fejlagtig fortolkning af betingelserne for tildeling af medfinansiering fra Den Europæiske Regionaludviklingsfond, idet det blev antaget, at udbetaling af udbytte under de i projektet forudsatte betingelser var i strid med betingelserne for bevilling af medfinansiering.
            
         
               4.
            
            
               Fjerde anbringende om tilsidesættelse af princippet om loyalt samarbejde og af artikel 41, stk. 2, i forordning (EF) nr. 1083/2006, som fandt sted ved at fristen for undersøgelsen af projektet blev væsentligt overskredet, ved en meningsudveksling, der fandt sted under denne undersøgelse angående muligheden for at finansiere investeringer i tjenesteydelsessektoren, og ved Kommissionens manglende hensyntagen til de polske myndigheders forklaringer vedrørende projektets innovationskraft.
            
         
      (1)  Europa-Parlamentets og Rådets forordning (EF) nr. 1080/2006 af 5.7.2006 om Den Europæiske Fond for Regionaludvikling og om ophævelse af forordning (EF) nr. 1783/1999 (EUT L 210, s. 1).